《存中过余山中言及乱时所遭赋此为赠》
元代·赵汸

衣冠早日见升平，谈论雍容接老成。已𢬵图书归劫火，偶从老刃得馀生。

大裘千丈仁人志，九食三旬达士情。共看寒梅开腊后，东风渐转北枝荣。

作者简介：（1319—1369）元明间徽州府休宁人，字子常。九江黄泽弟子，得六十四卦大义及《春秋》之学。后复从临川虞集游，获闻吴澄之学。晚年隐居东山，读书著述。洪武二年，与赵埙等被征修《元史》，书成，辞归，旋卒。学者称东山先生。有《春秋集传》、《东山存稿》、《左氏补注》等。